Mørkved bydelssenter

Mørkved bydelssenter er et område i drabantbyen Mørkved bydel i Bodø. Navnet kommer av bydelens navn, og at stedet er det lokale bydelssenteret. Drabantbyen er Bodøs største, mye på grunn av sin lange avstand til sentrum og at stedet ligger rett øst for Universitetet i Nordland.

Strøket blir avgrenset av Mørkvedveien i sør, Høgliveien i vest, Tiurveien i nord og Greisdalsveien i øst. Ellers fins det enkelte boligområder, Trollmyra øst, og Hokkåsen med flere nord for dette som også kan bli medregnet.

Drabantbyens hovedgate er en gågate omgitt av et lite antall bygårder, med små sidegater. Her fins det restaurant, pizzabakeri, kiosk, frisør, to dagligvarehandlere og et legesenter. Områdene rundt består hovedsakelig av blokkbebyggelse i ulik høyde.

Kategori:Bosetninger i Bodø
Kategori:Bygder og grender i Nordland